PMIndiaData/PMIndiaSum huggingface dataset:
وزیراعظم نےایسٹر کے موقع پر عوام کو مبارکباد پیش کی

نئی دہلی، 11 اپریل 2020، وزیراعظم جناب نریندر مودہ نے ایسٹر کے موقع پر عوام کو مبارکباد پیش کی ہے۔ وزیراعظم نے اپنے پیغام میں کہا ‘‘ایسٹر کے خصوصی موقع پر میری جانب سے سب کو نیک خواہشات۔اس موقع پر ہم لارڈ مسیح کے عمدہ افکار کو یاد کرتے ہیں، خاص طور پر غریبوں اور ضرورت مندوں و مساکین کو بااختیار بنانے کےلئے ان کی پختہ عہدبستگی ، میری تمنا ہے کہ یہ ایسٹر ہمیں کووڈ، 19 پر کامیابی کے ساتھ قابوپانے اور ایک صحت مند سیارہ بنانے کی تقویت فراہم کرے’’۔ ۔۔۔۔۔۔۔۔۔۔۔ م ن۔ ش ت۔ن ا۔
وزیر اعظم نے ڈیف لمپکس میں اب تک کی بہترین کارکردگی کے لیے بھارتی دستے کو مبارکباد دی

نئی دہلی، 17/مئی 2022 ۔ وزیر اعظم جناب نریندر مودی نے حال ہی میں ختم ہوئے ڈیف لمپکس میں اب تک کی بہترین کارکردگی کے لیے بھارتی دستے کو مبارکباد دی ہے۔ وہ 21 تاریخ کو وزیراعظم کی رہائش گاہ پر دستے کی میزبانی کریں گے۔ وزیر اعظم نے ٹوئیٹ کیا: ’’حال ہی میں ختم ہوئے ڈیف لمپکس میں اب تک کی بہترین کارکردگی کے لیے بھارتی دستے کو مبارک باد! ہمارے دستے کا ہر کھلاڑی ہمارے ساتھی شہریوں کے لیے ایک تحریک ہے۔ میں 21 تاریخ کی صبح اپنی رہائش گاہ پر پورے دستے کی میزبانی کروں گا۔‘‘
بھارت اورکینڈاکے مابین تحقیق عمدگی اورصنعتی تعلیمی اشتراک پرمرکوز شراکت داری سے متعلق مفاہمتی عرضداشت کو منظوری

نئی دہلی ،05؍اپریل : مرکزی کابینہ کو وزیراعظم ، جناب نریندرمودی کی قیادت میں بھارت اورکینڈا کے مابین 21فروری ، 2018کو نئی دہلی میں دستخط کی گئی، اس مفاہمتی عرضداشت سے واقف کرایا گیا، جس کا تعلق کینڈاکے ساتھ باہمی افہام وتفہیم کو فروغ دینے سے ہے ۔ اس مفاہمتی عرضداشت کا مقصد بھارت اورکینڈا کے مابین تحقیقی وتعلیمی اشتراک میں عمدگی پرمرکوز سرحدپارکی اس شراکت داری کو فروغ دینا ہے ،جس کے توسط سے دونوں ممالک کے مابین جدت طرازی پرمبنی فوائد ساجھا کئے جاسکیں گے ۔ ٹیلنٹ موبلیٹی کے توسط سے اشتراک کو فروغ دینا اس شراکت داری کی کلید ہے ۔ اس مفاہمتی عرضداشت کے توسط سے بھارت اور کینڈا کے محققین گریجویٹ سطح کی تعلیمی تحقیق موبلیٹی اورسرحدپارسے ایک دوسرے کے ملک میں صنعت پر مبنی تعلیمی تعاون کے شعبے میں کام کرسکیں گے ۔ گریجویٹ سطح کی تعلیمی تحقیقی موبلیٹی پروگرام کے تحت طرفین کا ارادہ یہ ہے کہ 110ماسٹرس اور پی ایچ ڈی طلبامحققین کو سائنس ، تکنالوجی ، انجینئرنگ اور ریاضی کے شعبوں میں بھارت میں مستحق یونیورسٹیوں کے تحت تین برسوں کی مدت کے لئے تعاون فراہم کیاجائے تاکہ یہ محققین 12سے 24ہفتوں کی مدت کے دوران کینڈا یونیورسٹی میں تحقیقی تجربہ گاہوں میں شریک ہوکر استفادہ کرسکیں ۔ کینڈا کی یونیورسٹیوں کے اتنے ہی تعداد کے طلبأ یہاں آکر12سے 24ہفتوں کے تحقیقی تجربہ گاہوں کے پروگراموں میں حصہ لیں گے،جو بھارتی یونیورسٹیوں کے تحت منعقد کرائے جائیں گے ۔ سرحد پار کے صنعتی ۔تعلیمی تعاون کے تحت 40ماسٹرس اور پی ایچ ڈی سطح کے طالب علم محققین تین برسوں میں طرفین کی جانب سے 16سے 24ہفتوں کے تحقیقی پروگراموں میں شرکت کریں گے۔ دونوں طرف کے صنعتی شرکائے کار اپنی جانب سے اس کام میں تعاون کریں گے ۔ توقع کی جاتی ہے کہ اس اشتراک سے نئے علم کا راستہ ہموار ہوگا ، مشترکہ سائنٹفک اشاعتیں ممکن ہوسکیں گی ۔ صنعتی تعارف بڑھے گا ، صنعتی پیداوارمیں اضافہ ہوگا اوراس مفاہمتی عرضداشت کے ذریعہ کینڈا کے ساتھ سائنس ، تکنالوجی اورجدت طرازی پرمبنی تعاون میں اضافہ ہوگا۔
بوڈو معاہدہ ، بوڈو عوام  کے لئے نئی شروعات  ہے ۔ اس سے آسام کے اتحاد اور  سالمیت  میں استحکام آئے گا : وزیر اعظم

سب کا ساتھ ، سب کا وِکاس اور سب کا وِشواس کے منتر اور ایک بھارت– شریشٹھ بھارت کے جذبے سے بوڈو معاہدہ ہوا : وزیر اعظم بوڈو علاقے کی ترقی حکومت کی اعلیٰ ترین ترجیح ہے ، 1500 کروڑ روپئے کے ترقیاتی پیکیج پر کام شروع ہو گیا ہے : وزیر اعظم نئی دہلی، 30 جنوری / وزیر اعظم جناب نریندر مودی نے بوڈو معاہدے کو آسام میں امن اور ترقی کے لئے ایک تاریخی باب قرار دیا ہے ۔ بوڈو معاہدے کی تعریف کرتے ہوئے انہوں نے کہا کہ یہ ‘‘ سب کا ساتھ ، سب کا وِکاس اور سب کا وشواس کے منتر اور ایک بھارت – شریشٹھ بھارت’’ کے جذبے سے ترغیب پاکر ہوا ہے ۔ اپنے مختلف ٹوئیٹس میں وزیر اعظم نے کہا ہے کہ ‘‘ جہاں بھارت ، پوجیہ باپو کو ، اُن کی پونیہ تیتھی پر یاد کر رہا ہے ، وہیں آسام امن اور ترقی کے تاریخی باب کو دیکھ رہاہے ۔ 50 سال کے انتظار کے بعد ہمارا بوڈو دوستوں کے ساتھ ایک معاہدہ ہوا ہے ، جو نئی شروعات کا نقیب ہے ۔ اس سے آسام کے اتحاد میں استحکام آئے گا اور روشن مستقبل میں ترقی آئے گی ۔ بوڈو تنظیموں کے ساتھ تاریخی معاہدے پر دستخط کے بعد بوڈو علاقوں کی ترقی ، ہماری حکومت کی اعلیٰ ترین ترجیح بن گئی ہے ۔ جامع 1500 کروڑ روپئے کے پیکیج پر کام شروع ہو گیا ہے ۔ ہماری خصوصی توجہ وہاں کے لوگوں کی زندگی میں آسانیاں پیدا کرنے اور سرکاری اسکیموں کا بوڈو کو پورا پورا فائدہ پہنچانے پر مرکوز رہے گی ۔ ترقی کی راہ پر ہمارے ساتھ شریک ہونے والے بوڈو دوستوں نے ایک واضح پیغام دیا ہے کہ ہر مسئلے کا حل اُسی وقت ممکن ہے ، جب تشدد کی راہ چھوڑ دیتے ہیں اور جمہوریت اور آئین پر اعتماد رکھتے ہیں ۔ میں قومی دھارے میں اپنے بوڈو دوستوں کا استقبال کرتا ہوں ۔ ہم بوڈو علاقوں کی ترقی کو یقینی بنانے کا عزم مصمم رکھتے ہیں ۔ 5 دہائی پرانے بوڈو مسئلے کا حل آج پوجیہ باپو کی پونیہ تیتھی پر تلاش لیا گیا ہے ۔ بوڈو گروپوں اور حکومت کے درمیان ہوئے معاہدے سے آسام کے اتحاد اور سالمیت میں استحکام آئے گا ۔ میں اپنے بوڈو دوستوں کے ذریعے تشدد کا راستہ ترک کرنے اور جمہوریت نیز آئین پر اعتماد ظاہر کرنے کے فیصلے کا خیر مقدم کرتا ہوں ۔ ہمارے بوڈو دوستوں کے ساتھ ہوا یہ معاہدہ آسام اور تشدد سے متاثرہ ملک کے دوسرے حصوں کے لئے ایک پیغام ہے ۔ ملک کی ترقی کی رفتار میں اُسی وقت تیزی آ سکتی ہے ، جب فضاء تشدد اور خوف و دہشت سے آزاد ہوتی ہے ۔ مجھے خوشی ہے کہ اب ہمارے بوڈو دوستوں کی پوری توانائی آسام کی ترقی کی رفتار کو مزید تیز کرنے میں صرف ہو گی ۔ ہمارے بوڈو دوستوں کے ساتھ یہ معاہدہ اُس وقت کیا گیا ہے ، جب آسام کی دوسری برادریوں کے مفادات کا ہم تحفظ کر رہے ہیں ۔ یہ سب کی جیت ہے ۔ یہ انسانیت کی جیت ہے ۔ یہ معاہدہ ‘ سب کا ساتھ ، سب کا وِکاس اور سب کا وشواس ’ کے منتر کے علاوہ ، ‘ ایک بھارت – شریشٹھ بھارت ’ کے جذبے سے ترغیب پاکر ہوا ہے ۔ ۔ ۔ ۔
وزیراعظم نے سمندری طوفان نیوار کے تعلق سے تمل ناڈو اور پڈوچیری کے وزرائے اعلی سے بات کی

نئی دہلی ،24نومبر: وزیراعظم جناب نریندر مودی نے سمندری طوفان نیوار سے پیدا ہوئی صورتحال کے تعلق سے تمل ناڈو کے وزیراعلی جناب اے ڈپا ڈی کے پلانی سوامی اور پڈوچیری کے وزیراعلی جناب وی نارائن سامی سے بات کی ہے۔ اپنے ایک ٹویٹ میں وزیراعظم نے کہا،‘‘میں نے سائیکلون نیوار سے پیدا ہوئی صورتحال کے مد نظرتمل ناڈو کے وزیراعلی جناب @EPSTamilNadnarayanasamiسے بات کی ہے۔ مرکز سے ہر ممکنہ مدد کی یقین دہانی کرائی ہے۔ میں متاثرہ علاقہ میں رہنے والے لوگوں کی حفاظت اور بہتری کی دعا کرتا ہوں۔’’
مرکزی کابینہ کو این ایچ ایم اور این ایچ ایم کے ای پی سی اور ایم ایس جی  کی پیش رفت  کے تحت دیے جانے والے فیصلوں سے  واقف کرایاگیا

وزیر اعظم جناب نریندر مودی کی صدارت میں ہونے والی اجلاس میں مرکزی کابینہ کو نیشنل ہیلتھ مشن (این ایچ ایم) اور این ایچ ایم کی امپاورڈ پروگرام کمیٹی اور مشن اسٹرینگ گروپ کے فیصلوں سے واقف کرایاگیا۔ خاص خاص باتیں این ایچ ایم (قومی ہیلتھ مشن) میں ایسی کفایتی اور معیاری حفظان صحت خدمات تک آفاقی رسائی کی بات کہی گئی ہے، جو خدمات ، جوابدہ اور عوامی ضروریات کی موزوں تکمیل کرتی ہوں۔ اس پروگرام کی اہم باتوں میں دیہی اور شہری علاقوں میں نظام صحت کو مستحکم بنائے جانے ،ریپروڈکٹو میٹرنل نیونیتل چائڈ اینڈ ایڈولیسینس ہیلتھ (آر ایم این سی ایچ+اے) کے اقدامات اور متعدی اور غیر متعدی امراض پر قابو پانے جیسے اقدامات شامل ہیں۔ این ایچ وائی ایم پر عمل آوری کے لئے اس نظام کو دسمبر 2013 میں منظوری دی گئی تھی۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ س ش۔ع ر
وزیر اعظم نے گرمی کی لہر کے بندوبست  اور مانسون کی تیاریوں کا  جائزہ لینے کے لیے ایک اعلیٰ سطحی میٹنگ کی صدارت کی

وزیر اعظم جناب نریندر مودی نے آج گرمی کی لہر کے بندوبست اور مانسون کی تیاریوں سے متعلق صورتحال کا جائزہ لیا۔ میٹنگ کے دوران، آئی ایم ڈی اور این ڈی ایم اے نے ملک بھر میں مارچ-مئی 2022 میں زیادہ درجہ حرارت برقرار رہنے کے بارے میں بتایا۔ ریاستوں اور مرکز کے زیر انتظام علاقوں کو ریاست، ضلع اور شہر کی سطح پر معیاری ردعمل کے طور پر ہیٹ ایکشن پلان تیار کرنے کا مشورہ دیا گیا ہے۔ جنوب مغربی مانسون کی تیاریوں کے بارے میں، تمام ریاستوں کو ’سیلاب کی تیاری کے منصوبے‘ تیار کرنے اور مناسب تیاری کے اقدامات کرنے کا مشورہ دیا گیا ہے۔ این ڈی آر ایف کو مشورہ دیا گیا ہے کہ وہ سیلاب سے متاثرہ ریاستوں میں اپنی تعیناتی کا منصوبہ تیار کرے۔ کمیونٹیز کی حساسیت کے لیے سوشل میڈیا کے فعال استعمال کو وسیع پیمانے پر اپنانا ہوگا۔ وزیر اعظم نے کہا کہ ہمیں گرمی کی لہر یا آتشزدگی کے واقعات سے ہونے والی اموات سے بچنے کے لیے تمام اقدامات کرنے کی ضرورت ہے ۔ انہوں نے مزید کہا کہ ایسے کسی بھی واقعے کے لیے ہمارا ردعمل کا وقت کم سے کم ہونا چاہیے۔ انہوں نے زور دیا کہ بڑھتے ہوئے درجہ حرارت کے پیش نظر مستقبل طور پر اسپتال کے فائر سیفٹی آڈٹ کی ضرورت ہے۔ وزیر اعظم نے آگ کے خطرات کے خلاف ملک کے متنوع جنگلاتی ماحولیاتی نظام میں جنگلات کے خطرے کو کافی حد تک کم کرنے، ممکنہ آگ کا بروقت پتہ لگانے اور فائر فائٹنگ کے لیے جنگلات کے عملے اور اداروں کی صلاحیتوں میں اضافہ کرنے اور آتش زدگی کے واقعات کے بعد بحالی کی رفتار کو تیز کرنے کی ضرورت کا ذکر کیا۔ وزیراعظم نے ہدایت کی کہ آئندہ مانسون کے پیش نظر پینے کے پانی کے معیار کی نگرانی کے انتظامات کو یقینی بنانے کی ضرورت ہے تاکہ آلودگی اور اس کے نتیجے میں پانی سے پیدا ہونے والی بیماریوں کے پھیلاؤ سے بچا جا سکے۔ میٹنگ میں مرکزی اور ریاستی ایجنسیوں کے درمیان موثر تال میل کی ضرورت کے بارے میں تبادلہ خیال کیا گیا تاکہ گرمی کی لہر اور آنے والے مانسون کے پیش نظر کسی بھی واقعے کے لیے تمام نظاموں کی تیاری کو یقینی بنایا جا سکے۔ میٹنگ میں وزیر اعظم کے پرنسپل سکریٹری، وزیر اعظم کے مشیر، کابینہ سکریٹری، وزارت داخلہ، صحت، جل شکتی کے سکریٹریز، ممبر این ڈی ایم اے، نیشنل ڈیزاسٹر مینجمنٹ اتھارٹی (این ڈی ایم اے) اور ہندوستانی محکمہ موسمیات (آئی ایم ڈی) کے ڈی جیز اور ڈی جی، این ڈی آر ایف شرکت کی۔ ۔۔۔۔۔۔۔۔۔۔۔ ش ح۔ا گ ۔ن ا۔
وزیر اعظم 13 جولائی کو ٹوکیو اولمپکس کے لیے جانے والے ہندوستانی کھلاڑیوں سے بات چیت کریں گے

نئی دہلی۔ 11 جولائی وزیر اعظم جناب نریندر مودی 13 جولائی کو شام 5 بجے ویڈیو کانفرنسنگ کے ذریعہ ٹوکیو اولمپکس کے لئے جانے والے ہندوستانی کھلاڑیوں کے ساتھ بات چیت کریں گے۔ وزیر اعظم کی جانب سےکی جانے والی یہ بات چیت کھلاڑیوں کو کھیلوں میں شرکت سے پہلے ان کی حوصلہ افزائی کرنے کی ایک کوشش ہے۔ انہوں نے حال ہی میں ٹوکیو – 2020 میں ہندوستانی دستے کی تیاریوں کا جائزہ لیا تھا۔ انہوں نے من کی بات میں کچھ کھلاڑیوں کے متاثر کن سفر پر بھی تبادلہ خیال کیا تھا ۔ علاوہ ازیں قوم کو آگے آنے اور دل کی گہرائیوں سے ان کا ساتھ دینے پر زور دیا تھا ۔ اس پروگرام میں کھیلوں اور نوجوانوں کے امور کے وزیرجناب انوراگ ٹھاکر؛ کھیلوں اور نوجوانوں کے امور کے وزیرمملکت جناب نیسیت پرمانک اور وزیر قانون جناب کیرن رجیجو شرکت کریں گے۔ ہندوستانی دستے کے بارے میں ہندوستان سے 18 کھیلوں میں کل 126 ایتھلیٹ ٹوکیو جارہے ہیں۔ یہ اب تک کا سب سے بڑا دستہ ہے جسے ہندوستان کسی بھی اولمپکس میں بھیج رہا ہے۔ 18 کھیلوں میں 69 مجموعی ایونٹ ہوں گے جن میں ہندوستان حصہ لے گا ۔ یہ بھی ملک کے لئے اب تک کا سب سے زیادہ ایونٹ ہے۔ شراکت کے لحاظ سے کئی قابل ذکر فرسٹ ہیں۔ اپنی تاریخ میں پہلی بار ، ہندوستان کی ایک فینسر (بھوانی دیوی) نے اولمپک کھیلوں کے لئے کوالیفائی کیا ہے۔ نیترا کمان اولمپک کھیلوں کے لئے کوالیفائی کرنے والی ہندوستان کی پہلی خاتون سیلر ہیں۔ ساجن پرکاش اور سری ہری نٹراج ہندوستان سے پہلے تیراک ہیں جنہوں نے تیراکی میں ’اے‘ اہلیت کا معیار حاصل کرکے اولمپک کھیلوں کے لئے کوالیفائی کیا ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیر اعظم نے سی آر پی ایف کے 82 ویں یوم تاسیس کے موقع پر  فورس کے افسران اور عملے کو مبارک باد دی

نئی دہلی، 27 جولائی 2020، وزیر اعظم جناب نریندر مودی نے سی آر پی ایف کے 82 ویں یوم تاسیس پر افسران اور عملے کو مبارکباد پیش کی ہے۔ اپنے ایک ٹوئٹ پیغام میں وزیر اعظم نے کہا کہ سی آر پی ایف انڈیا کے تمام افسران اور جوانوں کو اس غیر معمولی فورس کے 82 ویں یوم تاسیس پر مبارکباد۔ سی آر پی ایف ہمارے ملک اور قوم کو محفوظ رکھنے میں سب سے آگے رہی ہے۔ اس فورس کی جرأت اور پیشہ ورانہ صلاحیتوں کی بڑے پیمانے پر ستائش کی جارہی ہے۔ خدا کرے کہ مستقبل میں سی آر پی ایف مزید نئی بلندیاں حاصل کرے۔
وزیر اعظم نے پنڈت جواہر لال نہرو کو ان کے یوم پیدائش پر خراج عقیدت پیش کیا

وزیر اعظم جناب نریندر مودی نے ہندوستان کے سابق وزیر اعظم پنڈت جواہر لعل نہرو کو ان کے یوم پیدائش پر خراج عقیدت پیش کیا ہے۔ ایک ٹویٹ میں، وزیر اعظم نے کہا: ‘‘ہمارے سابق وزیر اعظم پنڈت جواہر لال نہرو جی کو ان کے یوم پیدائش پر، خراج عقیدت۔ ہم اپنے ملک کے لیے ان کے تعاون کو بھی یاد کرتے ہیں۔’’
وزیر اعظم کل آشاڑھ پورنیما۔دھم چکر دیوس پروگرام میں اپنا پیغام ساجھا کریں گے

نئی دہلی، 23 جولائی 2021: وزیر اعظم جناب نریندر مودی کل 24 جولائی 2021 کو صبح 8:30 بجے، آشاڑھ پورنیما۔دھم چکر دیوس پروگرام میں اپنا پیغام ساجھا کریں گے۔ ایک ٹوئیٹ میں وزیر اعظم نے کہا، ’’کل 24 جولائی کو صبح 8:30 بجے آشاڑھ پورنیما۔ دھم چکر دیوس پروگرام میں اپنا پیغام ساجھا کروں گا۔‘‘
’’بھارت کے لئے ایک تاریخی دن‘‘

وزیراعظم نے کل آئی این ایس وکرانت پر سوار ہونے پر فخر کے احساس کو محسوس کیا، اسے مشترک کیا ہے۔ وزیراعظم جناب جناب نریندر مودی نے فخر کے اس احساس کا اظہار کیا ہے جسے انھوں نےکل آئی این ایس وکرانت پر سوار ہونے پرمحسوس کیا۔ انھوں نے اس کا ایک ویڈیو بھی مشترک کیا ۔ ایک ٹوئیٹ میں وزیراعظم نے کہا: ’’بھارت کا ایک تاریخی دن! کل میں جب آئی این ایس وکرانت پر سوار تھا، فخر کے اس احساس کو بیان کرنے کے لئے میرے پاس الفاظ نہیں ہیں۔‘‘
وزیراعظم21 اپریل کو لال قلعہ پر سری گرو تیغ بہادر جی کے 400 ویں پرکاش پرو کی تقریبات میں شرکت کریں گے

وزیر اعظم جناب نریندر مودی 21 اپریل 2022 کو رات 9:15 بجے کے قریب نئی دہلی کے لال قلعہ میں سری گرو تیغ بہادر جی کے 400 ویں پرکاش پرو کی تقریبات میں شرکت کریں گے۔ وہ اجتماع سے خطاب کریں گے اور اس موقع پر ایک یادگاری سکہ اور ڈاک ٹکٹ بھی جاری کریں گے۔ یہ پروگرام حکومت ہند کے ذریعہ دہلی سکھ گوردوارہ مینجمنٹ کمیٹی کے تعاون سے منعقد کیا جارہا ہے۔ دو روزہ پروگرام (20 اور 21 اپریل) کے دوران، ملک کے مختلف حصوں سے راگی اور بچے ‘شبد کیرتن’ میں شرکت کریں گے۔ گرو تیغ بہادر جی کی زندگی کی عکاسی کرنے والا ایک عظیم الشان لائٹ اینڈ ساؤنڈ شو بھی ہوگا۔ اس کے علاوہ سکھوں کے روایتی مارشل آرٹ ‘گٹکا’ کا بھی اہتمام کیا جائے گا۔ یہ پروگرام سکھوں کے نویں گرو، گرو تیغ بہادر جی کی تعلیمات کو اجاگر کرنے پر مرکوز ہے، جنہوں نے دنیا کی تاریخ میں مذہب اور انسانی اقدار، نظریات اور اصولوں کی حفاظت کے لیے اپنی جان قربان کی۔ انہیں مغل حکمران اورنگ زیب کے حکم پر کشمیری پنڈتوں کی مذہبی آزادی کی حمایت کرنے پر پھانسی دی گئی۔ ان کی برسی ہر سال 24 نومبر کو شہیدی دیوس کے طور پر منائی جاتی ہے۔ دہلی میں گردوارہ سیس گنج صاحب اور گردوارہ رکاب گنج ان کی مقدس قربانی سے وابستہ ہیں۔ ان کی میراث قوم کے لیے عظیم اتحاد کے ایک محرک کا کام کرتی ہے۔
وزیراعظم نے 2001 کے پارلیمنٹ حملے  کے شہیدوں کو خراج عقید ت پیش کیا

وزیراعظم جناب نریندر مودی نے سال 2001 میں پارلیمنٹ حملے کے دوران ان سبھی سیکورٹی اہلکاروں کو خراج عقیدت پیش کیا ہے جو ڈیوٹی پر شہید ہوگئے تھے۔ ایک ٹویٹ میں وزیراعظم نے کہا : ‘‘ میں ان سبھی سیکورٹی اہلکاروں کو خراج عقیدت پیش کرتا ہوں جو سال 2001 میں پارلیمنٹ حملے کےدوران ڈیوٹی پر شہید ہوگئے تھے۔ملک کے تئیں ان کی خدمات اور عظیم قربانی ہر شہری کو مسلسل تحریک دیتی رہے گی’’۔
سربراہ حکومت کے طورپروزیر اعظم کے 20سال مکمل کرنے پر مائی گوو کوئز

وزیر اعظم جناب نریندر مودی نے سربراہ حکومت کے طور پر آج 20 سال مکمل کرلئے ۔ اس موقع پر مائی گوو انڈیا (My GovIndia) سیوا سمرپن کوئزمقابلہ کا اہتمام کررہی ہے۔ وزیراعظم کے دفتر نے ٹویٹ کیا ہے : ‘‘ وزیر اعظم نریندر مودی نے آج یعنی 7 اکتوبر کو سربراہ حکومت کے طور پر 20سال مکمل کرلئے ہیں۔ وہ اکثر خودکو ایک ایسا ‘ پردھان سیوک ’ قراردیتے ہیں ، جو ‘ آتم نربھر بھارت ’ کے لئے کام کررہا ہے۔ان 20 برسوں میں قوم کی تعمیر کے مختلف پہلوؤں پر @mygovindia پرمنعقد کی جانے والی کوئزمیں حصہ لیں: https://t.co/nEYpBCltGN’’
وزیر اعظم نے ہندوستانی دستے کو ٹوکیو 2020 میں شاندار کارکردگی پر مبارکباد دی

نئی دہلی،8 اگست 2021: وزیر اعظم جناب نریندر مودی نے ہندوستانی ٹیم کو کھیلوں میں شاندار کارکردگی دکھانے پر مبارکباد دی۔ جیسا کہ ٹوکیو 2020 کا اختتام قریب آ رہا ہے ، وزیر اعظم نے کہا کہ ہر کھلاڑی جس نے ہندوستان کی نمائندگی کی ہے وہ چیمپئن ہے۔ انہوں نے کہا کہ ہندوستان نے جو تمغے جیتے ہیں وہ یقینی طور پر ہماری قوم کو فخر اور مسرت بخش رہے ہیں۔ اس کے ساتھ ساتھ ، یہ وقت ہے کہ نچلی سطح پر کھیلوں کو مزید مقبول بنانے کے لیے کام جاری رکھیں تاکہ نئی صلاحیتیں ابھریں اورانہیں آنے والے وقتوں میں ہندوستان کی نمائندگی کرنےکا موقع ملے۔ انہوں نےمنظم طورسے کھیلوں کی میزبانی کرنے پر جاپان کی حکومت اور عوام کا شکریہ بھی ادا کیا۔ وزیر اعظم نے کہا "ایسے وقت میں اتنی کامیابی کے ساتھ میزبانی کرنا، لچک کا ایک مضبوط پیغام دیتا ہے۔ اس سے یہ بھی ظاہر ہوتا ہے کہ کھیل کس طرح عظیم اتحاد پیدا کرنے والے ہیں۔" ٹویٹس کی ایک سیریز میں ، وزیر اعظم نے کہا: "جیسا کہ #ٹوکیو 2020 کا اختتامی مرحلہ قریب آ رہا ہے ، میں ہندوستانی دستے کو کھیلوں میں شاندار کارکردگیکا مظاہرہ کرنے پر مبارکباد دینا چاہتا ہوں۔ انہوں نے بہترین مہارت ، ٹیم ورک اور لگن کا مظاہرہ کیا۔ بھارت کی نمائندگی کرنے والا ہر کھلاڑی ایک چیمپئن ہے۔ ہندوستان نے جو تمغے جیتے ہیں اس نے یقینی طور پر ہماری قوم کو فخر اور مسرت سے سرشار کیا ہے۔ اس کے ساتھ ساتھ ، یہ ہی وقت ہے کہ نچلی سطح پر کھیلوں کو مزید مقبول بنانے کے لیے کام جاری رکھیں تاکہ نئے ٹیلینٹ ابھریں اور آنے والے وقتوں میں انہیں ہندوستان کی نمائندگی کا موقع ملے۔ #ٹوکیو 2020۔ جاپان کی عوام اور حکومت بالخصوص ٹوکیو کی جانب سے منظم طور پرکھیلوں کی میزبانی کے لیے خصوصی شکریہ۔ ایسے وقتوں میں اتنی کامیابی کے ساتھ اس کی میزبانی کرنا، لچک کا ایک مضبوط پیغام دیتا ہے۔ اس سے یہ بھی ظاہر ہوتا ہے کھیل کس طرح ایک عظیم یونیفائر ہے۔ #ٹوکیو 2020 "
وزیر اعظم نے سابق وزیر اعظم محترمہ اندرا گاندھی کو ان کی برسی پر خراج عقیدت پیش کیا

نئی دہلی، 31 اکتوبر 2021: وزیراعظم جناب نریندر مودی نے سابق وزیر اعظم محترمہ اندرا گاندھی کو ان کی برسی پر خراج عقیدت پیش کیا ہے۔ ایک ٹویٹ میں وزیر اعظم نے کہا: "سابق وزیر اعظم محترمہ اندرا گاندھی جی کو ان کی برسی پر خراج عقیدت پیش ہے۔" (ش ح۔ ع ا۔ ع ر)
وزیراعظم نے آنجہانی گوپال کرشن گوکھلے کو  ان کے یوم پیدائش پر خراج عقیدت پیش کیا

وزیراعظم جناب نریندر مودی نے آنجہانی گوپال کرشن گوکھلے کو ان کے یوم پیدائش کی یادگار کے موقع پر خراج عقیدت پیش کیا ہے۔ وزیراعظم نے اپنی خراج عقیدت کے پیغام میں کہا کہ آج ہم عظیم مجاہد آزادی آنجہانی گوپال کرشن گوکھلے کو ان کے یوم پیدائش کے موقع پر یاد کررہے ہیں۔ آنجہانی گوپال کرشن گوکھلے بے پناہ عقل و خرد اور ذہانت کے حامل ایک یادگار شخصیت کے مالک تھے۔ انہوں نے تعلیم اور سماجی بااختیاری کے میدان میں یادگار خدمات انجام دی تھیں۔ علاوہ ازیں انہوں نے ملک کی تحریک آزادی میں بھی مثالی قاعد کی حیثیت سے ناقابل فراموش خدمات انجام دی تھیں۔ ۔۔۔۔۔۔۔۔۔۔۔ م ن۔ س ش۔ ت ع۔
مرکزی کابینہ   نے بھارت اور بولیویا کے درمیان  ریلوے کے شعبے میں تعاون کے مفاہمت  نامے پر دستخط  کئے جانے کی منظوری دے دی ہے

نئیدہلی13جون۔مرکزی کابینہ کی میٹنگ کو ،جس کی صدارت وزیر اعظم جناب نریندر مودی نے کی ، بھارت اوربولیویا کے درمیان ریلوے مربوط کوریڈور پروجیکٹ کے بارے میں تعاون کے سلسلے میں مفاہمت نامے کے بارے میں آگاہ کیا گیا۔ اس مفاہمت نامے سے تعاون کے مشترکہ طور پر متفقہ پروجیکٹوں پر عمل درآمد اور اطلاعات ، ماہرین کی میٹنگوں ،سمیناروں اور تکنیکی دوروں کے تبادلے میں مدد ملے گی۔ اس مفاہمت نامے پر مارچ 2019 میں دستخط کئے گئے تھے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ج ۔رم
مرکزی بجٹ 2019-20  پر وزیر اعظم کا رد عمل

نئی دہلی،05 جولائی/ میں ملک کی پہلی خاتون وزیر خزانہ نرملا سیتا رمن اور ان کی ٹیم کو شہرویوں کے لیے موافق، ترقی کے لیے موافق اور مستقبل کو بہتر بنانے کے نظریے سے تیار کئے گئے بجٹ کے لیے مبارک باد پیش کرتا ہوں۔ یہ ایسا بجٹ ہے جو ملک کو مالامال کرے گا اور اس کے عوام کو زیادہ بااختیار بنائے گا۔ یہ بجٹ غریبوں کو مضبوط کرے گا اور نوجوانوں کےمستقبل کو بہتر بنائے گا۔ اس بجٹ کی وجہ سے متوسط طبقہ ترقی کرے گا اور ترقی کی رفتار میں تیزی آئے گی۔ یہ بجٹ ٹیکس کے نظام کو آسان بنائے گا اور بنیادی ڈھانچے کو جدید بنانے میں مدد کرے گا۔ یہ بجٹ صنعت اور صنعتکاروں کو مستحکم کرے گا۔ یہ ملک کی ترقی کے عمل میں خواتین کی شرکت میں اضافہ کرے گا۔ یہ بجٹ تعلیم کے شعبے کو بہتر بنائے گا۔ یہ آرٹیفیشیل انٹلیجنس اور خلائی تحقیق کے فائدے عوام تک پہنچانے میں مدد کرے گا۔ یہ بجٹ مالیاتی شعبے کی اصلاح کرے گا۔ عام شہریوں کی زندگی کو آسان بنائے گا اور گاؤں اور غریبوں کے لیے بہبود کا سامان فراہم کرے گا۔ یہ ایک ہرا بھرا بجٹ ہے اس میں ماحولیات، الیکٹرک موبیلٹی اور سولر سیکٹر پر خصوصی زور دیا گیا ہے۔ گذشتہ پانچ برسوں میں ملک ناامیدی کے ماحول سے باہر آیا ہے۔ اور اب توقعات اور خوداعتمادی سے بھرپور ہے۔ عام لوگ اپنے حقوق مثلاً بجلی، گیس اور سڑکوں کے لیے جدوجہد کیا کرتے تھے اور انھیں کچرے، بدعنوانی اور وی آئی پی کلچر جیسے بہت سے چیلنجوں کا سامنا کرنا پڑتا تھا ہم نے انھیں ختم کرنے کے لیے مسلسل کوششیں کیں اور ہمیں کامیابی بھی ملی ہے۔ آج لوگوں کی بہت سی امیدیں اور توقعات یہ بجٹ انھیں پورا کرنے کا وعدہ کرتا ہے۔ یہ بجٹ یقین دہانی کراتا ہے کہ سمت صحیح ہے، ترقی صحیح ہے، رفتار صحیح ہے اس لیے مقاصد کا حصول یقینی ہے۔ یہ امیدوں، اعتقاد اور خواہشات کا بجٹ ہے۔ یہ بجٹ 21ویں صدی کے ہندوستان کی توقعات کو پورا کرنے اور ایک نیو انڈیا کی تعمیر کے لیے ایک اہم کڑی ثابت ہوگا۔ یہ بجٹ سال 2022 تک یعنی آزادی کے 75 سالوں تک سے متعلق فیصلوں کو نافذ کرنے کے لیے روڈ میپ تیار کرے گا۔ گذشتہ پانچ برسوں میں ہماری حکومت نے غریبوں، کسانوں، درج فہرست ذاتوں، دبے کچلے عوام کو بااختیار بنانے کے لیے کئی اقدامات کئے ہیں۔ آئندہ پانچ برسوں میں اس تفویض اختیارات سے وہ ترقی کا پاور ہاؤس بن جائیں گے۔ یہ پاور ہاؤس پانچ ٹریلین ڈالر کی معیشت کے خواب کو پورا کرنے کے لیے ملک کو توانائی فراہم کرائے گا۔ اس بجٹ میں زرعی شعبے میں بنیادی ڈھانچے سے متعلق اصلاحات کے لیے نئی اسکیموں کا اعلان کیا گیا ہے۔ پی ایم کسان کے ذریعے کسانوں کو تقریباً 87 ہزار کروڑ روپئے کی منتقلی، 10 ہزار سے زائد فارمر پرڈیوسر آرگنائزیشن کھولنے کا فیصلہ ماہی گیروں کے لیے پردھان منتری متسیہ سمپدا یوجنا یا نیشنل ویئر ہاؤسنگ گرڈ کے قیام۔ یہ سبھی سال 2022 تک کسانوں کی آمدنی دوگنی کرنے میں اہم رول ادا کریں گے۔ مین پاور کے بغیر پانی کا تحفظ ممکن نہیں ہے۔ پانی کا تحفظ عوامی تحریک کے ذریعے ہی ممکن ہے۔ اس بجٹ نہ صرف موجودہ نسل بلکہ مستقبل کی نسلوں کا بھی خیال رکھا گیا ہے۔ مثلاً سووچھ بھارت مشن، ہر گھر جل ابھیان، پانی کے بحران کو دور کرنے میں ملک کی مدد کرے گا۔ اس بجٹ میں لیے گئے فیصلے آنے والی دہائی کی بنیاد کو مستحکم کریں گے۔ ساتھ ہی نوجوانوں کے لیے نئے امکانات کا دروازہ کھولیں گے۔ یہ بجٹ آپ کی توقعات، آپ کے خوابوں اور عہد بندیوں کا ہندوستان تیار کرنے کی سمت میں ایک تاریخی قدم ہے۔ میں کل کاشی میں تفصیل سے اس کے بارے میں بات کروں گا۔ آج میں ایک بار پھر میں وزیر خزانہ اور ان کی ٹیم کو مبارک باد دیتا ہوں۔ روشن مستقبل کے لیے ہندوستان کے تمام عوام کے لیے میری نیک خواہشات۔ بہت بہت شکریہ!
کابینہ نے 850 میگاواٹ رتلے ہائیڈرو پاور پروجیکٹ کیلئے 5281.94 کروڑ روپئے کی سرمایہ کاری کی تجویز کو منظوری دی

نئی دہلی:20،جنوری، 2021:وزیراعظم جناب نریندر مودی کی صدارت میں، مرکزی کابینہ نے، مرکز کے زیر انتظام علاقہ جموں وکشمیر کے کشتواڑ ضلع میں دریائے چناب پر واقع 850 میگاواٹ رتلے ہائیڈرو الیکٹرک (ایچ ای) پروجیکٹ کے لئے 5281.94 کروڑ روپئے کی سرمایہ کاری کو اپنی منظوری دے دی ہے۔ یہ سرمایہ کاری نیشنل ہائیڈرو الیکٹرک پاور کارپوریشن (این ایچ پی سی)اورجموں کشمیر ریاستی بجلی ترقیاتی کارپوریشن لمیٹیڈ (جے کے ایس پی ڈی سی)کی بالترتیب 51فیصد اور 49فیصد حصہ داری والی ایک نئی جوائنٹ وینچر کمپنی (جے وی سی) کے ذریعے کی جائے گی۔ اہم خصوصیات حکومت ہند بھی رتلے ایچ ای پروجیکٹ (850 میگاواٹ) کی تعمیر کیلئے تشکیل کی جانے والی جوائنٹ وینچر کمپنی میں جے کے ایس پی ڈی سی کے ایکویٹی تعاون کیلئے 776.44 کروڑ روپئے کی مالی امداد دیکر مرکز کے زیرانتظام علاقہ جموں وکشمیر کو ضروری تعاون دے رہی ہے۔ این ایچ پی سی اپنے داخلی وسائل سے 808.14 کروڑ روپئے کی اپنی ایکویٹی کی سرمایہ کاری کرے گی۔ رتلے ہائیڈرو الیکٹرک پروجیکٹ کو 60 مہینے کی مدت کے اندر چالو کیاجائیگا۔ اس پروجیکٹ سے پیدا ہونے والی بجلی دراصل گرڈ کو توازن فراہم کرنے میں مدد کرے گی اور اس کے ساتھ ہی بجلی کی سپلائی کی صورتحال میں بہتری آئے گی۔ نفاذ کی حکمت عملی اس پروجیکٹ کو قابل عمل یا منافع بخش بنانے کیلئے مرکز کے زیرانتظام علاقہ جموں وکشمیر کی حکومت اس پروجیکٹ کے کے آغاز کے بعد دس سال تک پانی کے استعمال چارجز لگانے سے چھوٹ دیگی، جی ایس ٹی (یعنی ایس جی ایس ٹی) میں ریاست کی حصہ داری کی ادائیگی کریگی اور مرکز کے زیرانتظام علاقہ جموں وکشمیر کو ملنے والی مفت بجلی میں گھٹانے بڑھانے کے طریقے سے چھوٹ دے گی، یعنی مرکز کے زیرانتظام علاقہ جموں وکشمیر کو ملنے والی مفت بجلی اس پروجیکٹ کے آغاز کے بعد پہلے سال میں ایک فیصد اور فی سال ایک فیصد کی شرح سے بڑھ کر بارہویں سال میں 12فیصد ہوجائے گی۔ مقاصد اس پروجیکٹ کی ترقی سے متعلق سرگرمیوں کے نتیجے میں تقریباً 4000افراد کو بالواسطہ اور براہ راست روزگار ملے گا اور اس کے ساتھ ہی یہ پروجیکٹ مرکز کے زیر انتظام علاقہ جموں وکشمیر کی ہمہ جہت سماجی واقتصادی ترقی میں اہم تعاون دیگا۔ علاوہ ازیں مرکز کے زیرانتظام علاقہ جموں وکشمیر 5289 کروڑ روپئے کی مفت بجلی پانے کے سا تھ ساتھ 40 برسوں کے پروجیکٹ لائف سائیکل کے دوران رتلے پن بجلی پروجیکٹ سے 9581 کروڑ روپئے کے پانی استعمال کے چارجز کے ذریعے مستفید ہوگا۔ ش ح۔م ع۔ ع ن
وزیر اعظم نے اپنی بلاس پور ریلی میں طلباء کے تخلیقی آرٹ ورکس کی تعریف کی

وزیر اعظم جناب نریندر مودی نے ہماچل پردیش کے بلاس پور میں وزیر اعظم کے خطاب میں دو طلباء کے تخلیقی آرٹ ورکس شیئر کئے ہیں۔ وزیر اعظم نے تخلیقی پورٹریٹس پر طلباء کا شکریہ ادا کیا۔ ایک صحافی ڈاکٹر اشونی شرما کے ایک ٹویٹ کا حوالہ دیتے ہوئے، وزیر اعظم نے ٹویٹ کیا؛ ’’تخلیقی… شکریہ امنگ اور پونم‘‘۔ ۔۔۔۔۔۔۔۔۔۔۔ ش ح۔ا گ۔ن ا۔